ژاوی آلونسو
ژابی آلونسو اولانو    اتا ایسپانیایی فوتوالیست هسته که ۲۵ نوامبر ۱۹۸۱ دنیا بموئه و اسا رئال مادرید دله هافبک هسته. ونه تبار باسکی هستنه.

ژاوی آلونسو فوتوال ره رئال سوسیداد جه شروع هاکرده و اونجه کاپیتان بیی‌یه. آلونسو رئال سوسیداد همراهی جه ۳-۲۰۰۲ لالیگا دله دوم بیّه. آلونسو اوت ۲۰۰۴، بتونسته ۱۰٫۵ میلیون پوند جه بوره لیورپول دله. وه همون اولین سال لیورپول جه اروپا قهرمانان لیگ ره بَییته و فینال دله هم گل بزوئه. فصل بعد لیورپول جه چنتا کاپ بَوِرده و اَی ۳۰ میلیون پوند جه بورده رئال مادرید.

وه یورو ۲۰۰۴، فوتوال ۲۰۰۶ جهونی جام، یورو ۲۰۰۸، فوتوال ۲۰۱۰ جهونی جام و یورو ۲۰۱۲ و فوتوال ۲۰۱۴ جهونی جام دله ایسپانیا وسّه بازی کارده. آلونسو اولین ملی بازی ره آوریل ۲۰۰۳ اکوادور دیم‌به‌دیم انجام هدائه.

جوایز 
 بتترین ایسپانیایی: ۲۰۰۳
 لیگ برتر بتترین گل ماه: نوامبر ۲۰۰۴
 FIFA / FIFPro جهونی XI (2): 2011، ۲۰۱۲
 لالیگا بتترین میوندار بازیکن: ۲۰۱۲
 یوفای منتخب تیم: ۲۰۱۲
 طلای شایستگی، اسپورتینگ ِسلطنتی نظام جه: ۲۰۱۲
 بتترین دفاعی هافبک سال ۲۰۱۱ - ۱۲ - ۱۳

منابع 

 

زننه آدمون
رئال مادرید فوتوالیستون
لیورپول فوتوالیستون
ایسپانیا فوتوالیستون
باسک فوتوالیستون